પાલનપુર તાલુકાના સામઢી ગામે બુધવારે રાત્રે દલિત યુવક પર ઢોલ વગાડવાના મુદ્દે હુમલો કરવાની ઘટના બનતાં ચકચારી મચી જવા પામી છે. હુમલાની આ ઘટનાને પગલે પોલીસ દોડતી થઇ ગઇ હતી. જોકે, પતિ- પત્નિના અંદરો – અંદરના ઝઘડામાં વચ્ચે છોડાવવા ગયેલા ગામના સરપંચ અને તેમના પુત્ર સહિત પાંચ શખ્સો ઉપર ખોટી ફરિયાદ કરવામાં આવી હોવાના ગ્રામજનો દ્વારા આક્ષેપો થઇ રહ્યા છે. વર્તમાન સમયે પોલીસે પાંચ જણા સામે ગૂનો નોંધી વધુ તપાસ હાથ ધરી છે.